***Истражувачко новинарство – чувар на демократијата и човековите права***

 **Прашања во рамки на презентацијата за Повикот за регрантирање на НВО**

1. Во повикот се посочува дека со активностите кои што ќе бидат спроведени треба да се предизвика одредена општествена промена. На каква промена мислите?

*Целите кои се настојува да се постигнат и вредностите кои ќе се промовираат преку активностите кои ќе се спроведат треба да предизвикаат некаква општествена промена. Односно, важно е да се образложи оправдувањето и покритието за предложените активности како и јавниот интерес кој акцијата го поддржува и промовира.*

1. Кои активности се прифаќаат како програмски трошоци?

Програмски трошоци се трошоци поврзани со реализација на предложените активности

1. Дали помошта и соработката од новинар ја сметате за програмски трошок?

*Може да се смета или како програмски трошок или како трошок поврзан со човечки ресурси*

1. Дали предложените активности мораат да бидат само истражувачки стории или може да се работи за активности кои ќе завршат на крај со одредена сторија?

*Условот е да се работи за истражувачка сторија која е активно општествтено ангажирана, укажува на, и анализира одреден општествен проблем. Сторијата може да го следи развојот и следот на проблемот, и исто така може да ги бележи и истражува последиците.*

1. Поради тоа што како соработници на проектот се медиуми кои имаат различни форма дали постои ограничувањата во однос на формата на сторијата и дали таа мора да биде изработена во 3 различни форми (за електронски, печатен медиум и за ТВ)

*Нема ограничувања, со тоа што секоја сторија ќе биде приспособена на потребите и можностите на медиумот кој ќе ја објави*

1. Дали ќеимаме техничка поддршка од страна на медиумите?

*Кога се работи за камери и техничка апаратура, истото не претставува обврска на медиумите да ви го обезбедат, а прашање е дали тие би можеле тоа да го покријат. Истото може да се префрли на ставка на програмски трошоци.*

1. Во однос на објавувањето на сториите, не е прецизирано како ќе бидат објавениодносно колку медиумски простор и на кој начин ќе биде издвоен за сториите, дали ќе бидат објавени во рамките на вестите или во друга временска рамка и програмска шема?

*Сториите ќе бидат објавени од страна на медиумските соработници. За времето и местото на објавување дополнително ќе се прецизира со уредниците на медиумските соработници*

1. Дали медиумите би можеле да соработуваат со НВО организациите?

*Самите медиуми не би можеле да аплицираат на овој повик, но секое физичко лице без разлика дали работи во медиум може да соработува со вас како НВО, односно да биде ангажирано како експерт или соработник на проектот.*

1. Кој ќе треба да оди на предвидените обуки во рамките на градењето на капацитетите за НВО?

*Избраните НВО сами ќе ги предложат учесниците .*

1. Кој ќе ги организира обуките?

*Обуките ќе ги организира Центар за управување со промени и Институт за човекови права.*

1. Колку треба да трае истражувачката сторија?

*Нема ограничувања.*

1. Дали има ограничувања колку треба да трае истражувањето, на пример 6 месеци?

*Нема ограничувања.*

1. Дали приказната е ограничена само на македонски прашања или може да има поширок радиус ?

*Важно е да се гледа ефектот на сторијата врз македонското општество. Може да опфаќа теми од поширок општествен или светски контекст, но секако да биде во корелација со македонското општество, односно Македонија да биде директно засегната*

1. Дали може една невладина организација да учествува со два проекти или две истражувачки теми?

*Не постои ограничување, но сепак подобро е да ја насочите енергијата кон една апликација наместо кон две. Би предложиле да ги споите двете истражувачки теми во една или да се претстават како два различни аспекти на една апликација.*

1. Дали во пликацијата треба да се наведе името на стручниот консултант кој ќе изработи стручна анализа или само до која област ќе биде лицето?

*Името не е задолжително.*